
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1636 

29 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έναρξη λειτουργίας 6ου Πυροσβεστικού Σταθμού 

στη ΒΙ.ΠΕ. Θεσσαλονίκης. 1 

Τροποποίηση της παρ. 2 της Συστατικής Πράξης του 
Αναπτυξιακού Συνδέσμου Δήμων και Κοινοτήτων 

Θριασίου Πεδίου. 2 

Σύσταση Αμιγούς Δημοτικής Αναπτυξιακής Επιχείρη¬ 
σης με την επωνυμία «Δημοτική Επιχείρηση Ανά¬ 
πτυξη Δήμου ΟΡΕΣΤΙΔΟΣ» Δ.ΕΠ.Α.Δ.Ο. 3 

Έγκριση Οργανισμού Εσωτερικής Υπηρεσίας Κ.Α.Π.Η 

Δήμου Συβότων Ν. Θεσπρωτίας. 4 

Υπέρβαση του ανωτάτου ορίου των 120 ημερών κίνη¬ 
σης εκτός έδρας υπαλλήλων Νομαρχιακών Αυτ/σε- 

ων Περιφέρειας Κεντρικής Μακεδονίας. 5 

Τροποποίηση απόφασης που αφορά σύσταση αμι¬ 
γούς επιχείρησης στο Ν. Κιλκίς με την επωνυμία 
«Αμιγής Δημοτική Επιχείρηση Πολύπλευρης Ανά¬ 
πτυξης Γουμένισσας. 6 

Τροποποίηση της 34758/1986 (ΦΕΚ 558/Β/22.8.1986) 
απόφασης του Υπουργού Εσωτερικών, που αφορά 
τη σύσταση Δημοτικής Επιχείρησης Ανάπτυξης 

του Δήμου Τρίπολης Νομού Αρκαδίας. 7 

Σύσταση Νομικού Προσώπου στο Δήμο Κορώνης Ν. 
Μεσσηνίας με την επωνυμία «Δημοτικός Παιδικός 

σταθμός ΧΑΡΑΚΟΠΙΟΥ». 8 

Διορισμός μελών Διοικητικής Επιτροπής Στρατιωτι¬ 
κών Επιτάξεων (ΔΕΣΕ) Ν. Αρκαδίας. 9 

Καθορισμός των υδάτων που χρησιμοποιούνται για 
καλλιέργεια & διαβίωση οστρακοειδών, σαλμονι- 
δών, κυπρινιδών. 10 


ΑΠΟΦΑΣΕΙ Σ 

Αριθ. 63828 Φ. 101.3 (1) 

Έναρξη λειτουργίας 6ου Πυροσβεστικού Σταθμού στη 
ΒΙ.ΠΕ. Θεσσαλονίκης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1. Έχοντας υπόψη: 

α.Τις διατάξεις του Π.Δ. 210/92 (ΦΕΚ 99 Τ.Α') «Κανονι¬ 
σμός Εσωτερικής Υπηρεσίας Πυροσβεστικού Σώματος». 


β. Το υπ’ αριθ. Π.Δ419/98 (Φ.Ε.Κ. 292 Τ.Α'/31 -12-98 
Ίδρυση Πυροσβεστικού Σταθμού Α' τάξης στην ΒΙ.ΠΕ. 
Θεσσαλονίκης». 

γ. Την υπ’ αριθ. 7137 Φ. 101.3/6-11-2000, αναφορά της 
Π.Δ.Π.Υ. Κεντρικής Μακεδονίας. 

δ.Την υπ’αριθ. 12022Φ. 109.1/16-3-99 (ΦΕ.Κ258τ.Β'8) 
Απόφαση Υπουργού Δημόσιας Τάξης: «Μεταβίβαση του 
δικαιώματος να υπογράφουν Με εντολή Υπουργού, στο 
Γενικό Γραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος». 

ε.Το γεγονός ότι από τις διατάξεις της παρούσης δεν 
προκύπτει επί πλέον δαπάνη σε βάρος του Κρατικού Προ¬ 
ϋπολογισμού, αποφασίζουμε: 

2. Ορίζουμε ημερομηνία έναρξης λειτουργίας του 6ου 
Πυροσβεστικού Σταθμού ΒΙ.ΠΕ. Θεσσαλονίκης την 1-12- 
2000, ημερομηνία κατά την οποία άρχισε να λειτουργεί ο 
παραπάνω Πυροσβεστικός Σταθμός. 

3. Η απόφαση μας αυτή να δημοσιευθεί στην Εφημερί¬ 
δα της Κυβερνήσεως. 

Αθήνα, 12 Δεκεμβρίου 2000 

Με εντολή Υπουργού 
Ο Αρχηγός 

Αντιστράτηγος ΠΑΝΑΓ. ΦΟΥΡΛΑΣ 


Αριθ. 8821 (2) 

Τροποποίηση της παρ. 2 της Συστατικής Πράξης του Ανα¬ 
πτυξιακού Συνδέσμου Δήμων και Κοινοτήτων Θριασί- 
ου Πεδίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. τις διατάξεις των 206 (πλην της παραγράφου 4) έως 
211 του Π.Δ. 410/95 και του Ν. 1188/81. 

2. τις διατάξειςτου άρθρου 212του Π.Δ.410/95 (Δ.Κ.Κ.) 

3. τις διατάξεις του Ν. 2503/97 « Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδ/ση και άλλες διατάξεις». 

4. την αριθμ. 6339/20.4.1998 απόφαση του Νομάρχη 
Δυτικής Αττικής, που εκδόθηκε μετά την αριθμ. 
67756/3.3.1988 Κ.Υ.Α., περί σύστασης Αναπτυξιακού Συν¬ 
δέσμου Δήμων και Κοινοτήτων Θριασίου Πεδίου, αποτε- 
λούμενο από τους Δήμους: Ελευσίνας, Μάνδρας και, 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ασπροπύργου και από την Κοινότητα Μαγούλας (ΦΕΚ 
271/ΤΕΥΧΟΣ Β /9.5.1988) 

5. την αριθμ. 2781/28.2.1994 απόφαση του Νομάρχη 
Δυτικής Αττικής, με την οποία τροποποιήθηκε η συστατι¬ 
κή πράξη του Αναπτυξιακού Συνδέσμου Δήμων και Κοινο¬ 
τήτων Θριασίου Πεδίου και έγινε μέλος και ο Δήμος Νέας 
Περάμου (ΦΕΚ 233/ΤΕΥΧΟΣ Β'/5.4.1994 

6. την αριθμ. 1983/3.4.2000 απόφαση μας, περίτροποί- 
ησης της παρ. 2 της συστατικής πράξης του Αναπτυξια¬ 
κού Συνδέσμου Δήμων και Κοινοτήτων Θριασίου Πεδίου, 
που αφορά στη διάρκεια του. 

Με την ανωτέρω απόφαση καθορίστηκε η διάρκεια του 
ως άνω Αναπτυξιακού Συνδέσμου μέχρι 30.6.2000. 

7. τις αριθμ. 54/2000, 247/2000, 189/2000, 55/2000 και 
93/2000 αποφάσειςτωνΔημοτικών Συμβουλίων Νέας Πε¬ 
ράμου, Ασπροπύργου, Ελευσίνας, Μάνδρας και του Κοι¬ 
νοτικού Συμβουλίου Μαγούλας, αντίστοιχα, περί παράτα¬ 
σης του χρόνου διάρκειας του Αναπτυξιακού Συνδέσμου 
Δήμων και Κοινοτήτων Θριασίου Πεδίου μέχρι 
31.12.2000. 

8. την αριθμ. 2391/09/27.3.1998 απόφαση του Γενικού 
Γραμματέα της Περιφέρειας Αττικής περί μεταβίβασης 
αρμοδιοτήτων στη Δ/νση Τοπ. Αυτοδ/σης & Δ/σης Δυτ. 
Αττικής, αποφασίζουμε: 

Τροποποιούμετηνπαρ. 2της αριθμ. 6339/20.4.1988 συ¬ 
στατικής πράξης του Αναπτυξιακού Συνδέσμου Δήμων 
και Κοινοτήτων Θριασίου Πεδίου, όπως αυτή τροποποιή¬ 
θηκε μεταγενέστερα ως εξής: 

2. Καθορίζουμε τη διάρκεια του ως άνω Αναπτυξιακού 
Συνδέσμου μέχρι, 31.12.2000. 

Κατά τα λοιπά υσχύευ ως έχει, η αριθμ. 6339/20.4.1988 
συστατική πράξη, όπως αυτή τροποποιήθηκε μεταγενέ¬ 
στερα. 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού του Αναπτυξυα- 
κού Συνδέσμου Δήμων και Κοινοτήτων Θριασίου Πεδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 27 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΝΙΚΟΛΑΟΣ ΣΩΤΗΡΟΠΟΥΛΟΣ 


Αριθ. 5500 (3) 

Σύσταση Αμιγούς Δημοτικής Αναπτυξιακής Επιχείρησης 
με την επωνυμία «Δημοτική Επιχείρηση Ανάπτυξης Δή¬ 
μου ΟΡΕΣΤΙΔΟΣ» Δ.ΕΠ.Α.Δ.Ο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤ. ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 277 έως 291 του Δ. Κ. Κ. (Π .Δ 
410/95). 

2) Την αριθ. 25057/9.4.84 απόφαση του Υπουργού Εσω¬ 
τερικών (ΦΕΚ 244/Β/19/4/84). 

3) Την αριθ. 130/2000 Απόφαση του Δημοτικού Συμ¬ 
βουλίου ΟΡΕΣΤΙΔΟΣ για τη σύσταση Δημοτικής Επιχεί¬ 
ρησης. 

4) Την οικονομοτεχνική Μελέτη και τη θετική αξιολόγη¬ 
ση της από Οικονομολόγο του Δημοσίου Τομέα, αποφα¬ 
σίζουμε: 

1) Συνιστούμε στο Δήμο ΟΡΕΣΤΙΔΟΣ του Νομού Κα¬ 


στοριάς αμιγή Δημοτική Επιχείρηση Ανάπτυξης του Δή¬ 
μου Ορεστίδος «Δ.ΕΠ.Α.Δ.Ο.» ως ίδιο Νομικό πρόσωπο 
ιδιωτικού Δικαίου που διέπεται από τις διατάξεις των άρ¬ 
θρων 277 έως 291 τουΔ.Κ.Κ. (Π.Δ. 410/95). 

2) Σκοπός της επιχείρησης είναι η αγροτική, οικονομική, 
κοινωνική, οικιστική και τουριστική ανάπτυξη του Δήμου 
ΟΡΕΣΤΙΔΟΣ καιτης ευρύτερης περιοχής με τρόπο που να 
προστατεύειτο πολιτιστικό και φυσικό περιβάλλον καθώς 
και η προαγωγή του βιοτικού επιπέδου των δημοτών και 
των κατοίκων της περιοχής. 

3) Η επιχείρηση θα διοικείται από επταμελές (7) Διοικη¬ 
τικό Συμβούλιο που τα μέλη του ορίζονται μαζί με τους 
αναπληρωτέςτουςαπότο Δημοτικό Συμβούλιο. Πέντε (5) 
μέλη είναι αιρετοί εκπρόσωποι του Δήμου ΟΡΕΣΤΙΔΟΣ 
(τέσσερα (4) από την πλευρά της πλειοψηφίας και ένα (1) 
από πλευρά της μειοψηφίας) ένας (1) εκπρόσωπος Κοι¬ 
νωνικού Φορέα της περιοχής και ένα (1) μέλος είναι δη¬ 
μότης με πείρα ή γνώσεις στο αντικείμενο της επιχείρη¬ 
σης ο οποίος θα αντικατασταθεί με εκπρόσωπο των ερ¬ 
γαζομένων της επιχείρησης, όταν αυτή θα ξεπεράσει τα 
20 άτομα σε σύνολο εργαζομένων, οριζόμενοι από το Δη¬ 
μοτικό Συμβούλιο. 

4) Η διάρκεια της επιχείρησης είναι (50) χρόνια απάτη 
δημοσίευση της απόφασης αυτής στην Εφημερίδα της 
Κυβερνήσεως. 

5) Η έδρα της επιχείρησης είναι η πόλη του ΑΡΓΟΥΣ 
ΟΡΕΣΤΙΚΟΥ του Ν. Καστοριάς, που είναι και η έδρα του 
Δήμου ΟΡΕΣΤΙΔΟΣ. 

6) Ο Δήμος διαθέτει στην Επιχείρηση χρηματικό ποσό 
10.000.000 δρχ. ως αρχικό κεφάλαιο. 

7) Πόροι της Επιχείρησης είναι: 

- Οι εισπράξεις που προέρχονται από τις δραστηριότη- 
τές της. 

- Οι κάθε είδους επιχορηγήσεις, εισφορές, δωρεές, 
κληρονομιές και κληροδοσίες φυσικών ή νομικών ή φορέ¬ 
ων του Δημοσίου ή ιδιωτικού τομέα. 

- Οι εισπράξεις από το αντίτιμο των παρεχόμενων υπη¬ 
ρεσιών της. 

- Οι επιδοτήσεις από Κοινοτικούς φορείς. 

- Οι τόκοι από τις τραπεζικές καταθέσεις της. 

- Οι εισπράξεις από την ακίνητη περιουσία της 

- Τα επαναεπενδυόμενα κέρδη που προέρχονται από 
της δραστηριότητές της. 

- Ποσοστά από φόρους που επιβάλλει ο Δήμος ΟΡΕΣΤΙ- 
ΔΟΣ και αναθέτει στην Επιχείρηση τις εισπράξεις τους. 

- Έκτακτες ενισχύσεις από τον προϋπολογισμό του Δή¬ 
μου. 

8) Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφίατων μελών του και απόφαση της Γ.Γ. της 
περιφέρειας. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

9) Η συγκρότηση, η θητεία, η λειτουργία και οι αρμο¬ 
διότητες των οργάνων διοίκησης, η οργάνωση, η λει¬ 
τουργία, η διαχείριση και εποπτεία της Επιχείρησης, διέ- 
πονται από τις σχετικές διατάξεις του Δ.Κ.Κ. (Π.Δ. 
410/95), της υπ’ αριθμ. 25057/1984 Απόφασης Υπουργού 
Εσωτερικών (ΦΕΚ 244/Β/19.4.84) και τον εσωτερικό κα¬ 
νονισμό λειτουργίας της. 

10) Από την απόφαση αυτή προκαλείται δαπάνη ύψους 
10.000.000 δρχ. σε βάρος του προϋπολογισμού του Δή¬ 
μου ΚΑΕ 2.112.9ε. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 14 Νοεμβρίου 2000 

Με εντολή Γενικού Γραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

Αριθ. 6969 (4) 

Έγκριση Οργανισμού Εσωτερικής Υπηρεσίας Κ.Α,Π.Η. 

Δήμου Συβότων Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις διατάξεις του άρθρου 26 Ν. 
1832/89 και του άρθρου 8 παρ. 5 του Ν. 2307/95. 

2. Τις διατάξεις των άρθρων 1-4 του Ν. 1586/86, όπως 
τροποποιήθηκαν με τις διατάξεις του άρθρου 34 του Νό¬ 
μου 2190/94. 

3. Τις διατάξεις των Π.Δ. 37Α/87 και 22/90. 

4. Τις διατάξεις του άρθρου 29Ατου Ν. 1558/85. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 Ν. 2307/95, όπως διατυπώθηκε στο 
αριθμ. 5/2000 πρακτικό του. 

6. Την αριθμ. 95/2000 απόφαση του Δημοτικού Συμβου¬ 
λίου Συβότων με την οποία εγκρίθηκε ο Ο.Ε.Υ. ΚΑΠΗ Συ¬ 
βότων και την αριθμ. 3/2000 απόφαση του Διοικητικού 
Συμβουλίου του ΚΑΠΗ, με την οποία ψηφίσθηκε ο Ο.Ε.Υ. 
του άνω Νομικού Προσώπου. 

Την αριθμ. 4336/29.8.97 απόφαση του Γενικού Γ ραμμα¬ 
τέα Περιφέρειας Ηπείρου, αναφορικά με την ανάθεση αρ¬ 
μοδιοτήτων στους Διευθυντές Τοπικής Αυτ/σης και 
Δ/σης, όπως τροποποιήθηκε και ισχύει μέχρι σήμερα, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Κ.Α,Π.Η Δήμου Συβότων, Νομού Θεσπρωτίας, που έχει 
ως εξής: 

Άρθρο 1 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
ΠΡΟΪΣΤΑΜΕΝΟΣ ΚΑΠΗ 

Προΐσταται υπάλληλος του κλάδου ΤΕ2, Κοινωνικών 
Λειτουργών. 

Άρθρο 2 

ΔΙΑΡΘΡΩΣΗ -ΔΙΑΒΑΘΜΙΣΗ ΘΕΣΕΩΝ 

Οι κατηγορίες και οι κλάδοι του προσωπικού που θα 
στελεχώσουν το ΚΑΠΗ προβλέπονται από το Π.Α. 379/87 
και Π .Δ. 22/90 και οι θέσει προσωπικού διαρθρώνονται και 
διαβαθμίζονται ως εξής: 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ: 

Κατηγορία Τ.Ε. 

Μία (1) θέση ΤΕ2 Κοινωνικών Λειτουργών με βαθμό Δ - 

Α. 

ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

Κατηγορία ΠΈ. 

Μία (1) θέση ΠΕ15 Ιατρών Ειδικοτήτων. 

Μία (1) θέση Ιατρού Παθολόγου ή Γηρίατρου με μερική 
απασχόληση. 

Κατηγορία Τ.Ε. 

Μία (1) θέση ΤΕ6 Επισκεπτριών Αδελφών ή ελλείψει αυ¬ 
τής. 


Κλάδος ΤΕ8 Αδελφών Νοσοκόμων με βαθμό Δ- Α. 

Μία (1) θέση ΤΕ10 Φυσιοθεραπευτή με βαθμό Δ- Α. 

ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟΝΙ¬ 
ΚΟΥ ΠΡΟΣΩΠΙΚΟΥ 

Κατηγορία ΥΈ. 

Μία (1) θέση ΥΕ15 Οικογενειακών Βοηθών με βαθμό Ε - Β. 

Εισαγωγικός και Καταληκτικός Βαθμός. 

1. Εισαγωγικός βαθμός των υπαλλήλων και κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης ορίζεται ο βαθμός Δ και καταληκτικός ο βαθμός Α. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε και κα¬ 
ταληκτικός ο βαθμός Β. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού Δήμου Συβότων, ποσού δρχ. 
1.500.000 και έχει εγγράφει στον Κ.Α. 212.4 του προϋπο¬ 
λογισμού έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 6 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΛΕΞ. ΚΟΣΙΩΡΗ - ΓΕΩΡΓΙΟΥ 

Αριθ. 37994 (5) 

Υπέρβαση του ανωτάτου ορίου των 120 ημερών κίνησης 
εκτός έδρας υπαλλήλων Νομαρχιακών Αυτ/σεων Πε¬ 
ριφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του άρθρου 2 παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

2. Τιςδιατάξειςτηςπαρ. 6του άρθρου 25του Ν. 2738/99 
«Συλλογικές διαπραγματεύσεις στη Δημόσια Διοίκηση 
μονιμοποίηση συμβασιούχων αορίστου χρόνου και άλλες 
διατάξεις.» 

3. Τις διατάξεις του Ν. 2503/1997 «Διοίκηση οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

4. Τηναριθ. 20507/27.6.2000 απόφασή μας με την οποία 
καθορίζεται για το 2000 το ανώτατο όριο επιτρεπομένων 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις της Περιφέρειας, 
Όπως συμπληρώθηκε μεταγενέστερα. 

5. Το αρθ. 11418/10.11.00 έγγραφο της Δ/νσης Κτηνια¬ 
τρικής της Ν.Α. Θεσσαλονίκης που μας διαβιβάσθηκε με 
το αριθ. 04/28675/14.11.2000 έγγραφο της Δ/νσης Διοι¬ 
κητικών Υπηρεσιών αναφορικά με την αύξηση των ημε¬ 
ρών κίνησης εκτός έδρας καθ’ υπέρβαση του ορίου των 
120 ημερών, σύμφωνα με την παρ. 3 του άρθρου 2 του Ν. 
2685/99 για τους σπερματεγχύτες. 

6. Το γεγονός ότι η προκαλούμενη δαπάνη δεν είναι δυ¬ 
νατόν να υπολογισθεί, αποφασίζουμε: 

Αυξάνουμε το ανώτατο όριο του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφαση μας ως κατωτέρω : 

Στη ΝΑ Θεσσαλονίκης Δ/νση Κτηνιατρικής για τον κλά¬ 
δο ΔΕ03 Σπερματεγχυτών 60 ημέρες. 

Η δαπάνη που θα απαιτηθεί από την εφαρμογή της από¬ 
φασής μας αυτής θα βαρύνει αντίστοιχα τις πιστώσεις 

του προϋπολογισμού της Νομαρχιακής Αυτ/σης Θεσσα¬ 
λονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Νοεμβρίου 2000 

Ο Γενικός Γραμματέας 

ΒΑΣΙΛΗΣ ΒΑΛΑΣΟ Π Ο ΥΛΟΣ 

Αριθ.5310 (6) 

Τροποποίηση απόφασης που αφορά σύσταση αμιγούς 
επιχείρησης στο Ν. Κιλκίς με την επωνυμία «Αμιγής 
Δημοτική Επιχείρηση Πολύπλευρης Ανάπτυξης Γου¬ 
μένισσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 έως 284 του Π.Δ. 
410/1995 (Δημοτικός & Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9-4-1984 που δημοσιεύθηκε στο 244/19-4-84 ΦΕΚ 
τεύχος Β'. 

3. Την 47/2000 απόφαση του Δημοτικού Συμβουλίου 
Γουμένισσας για σύσταση επιχείρησης με την επωνυμία 
«ΑΜΙΓΗΣ ΔΗΜΟΤΙΚΗ ΕΠΙΧΕΙΡΗΣΗ ΠΟΛΥΠΛΕΥΡΗΣ ΑΝΑ¬ 
ΠΤΥΞΗΣ ΓΟΥΜΕΝΙΣΣΑΣ». (Απόφαση Γενικού Γραμματέα 
Π.Κ.Μ. 3255/16-6-2000 ΦΕΚ920/β'/27-7-2000). 

4. Τις διατάξεις του Ν.2503/97 . 

5. Την 158/2000 απόφαση του Δημοτικού Συμβουλίου 
Γ ουμένισσας με την οποία τροποποιείται η 47/2000 απόφα¬ 
ση του ιδίου Δήμου ως προς την διοίκηση της επιχείρησης. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Τροποποιούμε την 3255/16-6-2000 απόφασή μας που 
αφορά την σύσταση στον Δήμο Γ ουμένισσας του Ν. Κιλ¬ 
κίς, επιχείρηση με την επωνυμία «ΑΜΙΓΗΣ ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΥΠΛΕΥΡΗΣ ΑΝΑΠΤΥΞΗΣ ΓΟΥΜΕ¬ 
ΝΙΣΣΑΣ», ως προς την διοίκηση της επιχείρησης ως εξής: 

Η επιχείρηση διοικείται από πενταμελές (5) Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Γουμένισσας, εκ των 
οποίων ένα (1) μέλος προέρχεται από την μειοψηφία. Ο 
εκάστοτε Πρόεδρος του Πολιτιστικού Συλλόγου Γ ουμέ¬ 
νισσας και ένας κάτοικος δημότης του Δήμου Γ ουμένισ¬ 
σας που έχει πείρα ή γνώσεις σχετικές με το αντικείμενο 
της επιχείρησης. Εφόσον η επιχείρηση απασχολεί περισ¬ 
σότερους από είκοσι (20) εργαζομένους στο Δ.Σ. θα συμ¬ 
μετέχει και ένας (1) εκπρόσωπος των εργαζομένων στην 
επιχείρηση , χωρίς να απαιτείται νέα τροποποιητική από¬ 
φαση της συστατικής πράξης. Ο Πρόεδρος και ο Αντι¬ 
πρόεδρος του Διοικητικού Συμβουλίου ορίζονται από το 
Δημοτικό Συμβούλιο όπως ορίζει ο Νόμος. Κατά τα λοιπά 
ισχύει ως έχει η 47/2000 απόφαση Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 27 Νοεμβρίου 2000 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 


Αριθ. 16949 (7) 

Τροποποίηση της 34758/1986 (ΦΕΚ 558/Β/22-8-1986) 
απόφασης του Υπουργού Εσωτερικών, που αφορά τη 
σύσταση Δημοτικής Επιχείρησης Ανάπτυξης του Δή¬ 
μου Τρίπολης Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

1. Τις διατάξεις του άρθρου 277 έως 284 του Π. Δ/τος 
410/1995 όπως ισχύουν 

2. Τις διατάξεις των άρθρων 1,2,6 και 11 παρ. 23 και 24 
του Ν. 2503/1997 (ΦΕΚ 107/Α/30-5-1997), που αφορά τη 
Διοίκηση, Οργάνωση, Στελέχωση της περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις 

3. Τις διατάξεις του Ν. 2839/2000 (ΦΕΚ 196/Α/12-9- 
2000) που αφορά ρυθμίσεις θεμάτων του Υπουργείου 
Εσωτερικών Δημόσιας Διοίκησης και Αποκέντρωσης. 

4. Τις διατάξεις της 25027/9-4-1984 απόφασης του 
Υπουργείου Εσωτερικών (ΦΕΚ 244/Β/19-4-1984) 

5. Τις 138/1986 και 6/1999 αποφάσεις του Δημοτικού 
Συμβουλίου Τρίπολης που αφορούν τη σύσταση της Δη¬ 
μοτικής Επιχείρησης Ανάπτυξης του Δήμου Τρίπολης 
(Δ.Ε.Α.ΔΗ.Τ.). 

6. Την 34758/1986 απόφαση του Υπουργού Εσωτερι¬ 
κών (ΦΕΚ 558/Β/22-8-1986) που αφορά τη σύσταση δη¬ 
μοτικής επιχείρησης Ανάπτυξης του Δήμου Τρίπολης του 
Νομού Αρκαδίας. 

7. Την 703/1999 απόφασή μας (ΦΕΚ 134/Β/18-2-1999) 
που αφορά την παράταση του χρόνου διάρκειας λειτουρ¬ 
γίας της ανωτέρω Δημοτικής Επιχείρησης 

8. Την 336/2000 απόφαση του Δημοτικού Συμβουλίου 
Τρίπολης που αφορά τη τροποποίηση των σκοπών των 
πόρων και του αρχικού κεφαλαίου της Δημοτικής Επιχεί¬ 
ρησης, αποφασίζουμε: 

Τροποποιούμε την 34758/1986 (ΦΕΚ 558/Β/22-8-1986) 
Απόφαση του Υπουργού Εσωτερικών που αφορά τη σύ¬ 
σταση της Δημοτικής Επιχείρησης Ανάπτυξης του Δήμου 
Τρίπολης ως προς τα άρθρα δύο (2), επτά (7) και οκτώ (8) 
αυτής σχετικά με τους σκοπούς, το ύψος του αρχικού κε¬ 
φαλαίου που διαθέτει ο δήμος σ’ αυτή και τους πόρους 
της επιχείρησης ως κατωτέρω: 

Άρθρο 2 

Σκοποί της Επιχείρησης είναι: 

1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυ¬ 
ξη της πόλης και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμετο¬ 
χή των πολιτών στην πολιτιστική ζωή της πόλης. 

β. Η δημιουργία της απαραίτητης πολιτιστικής δομής. 

γ. Η διάδοση και η ανάπτυξη της καλλιτεχνικής παιδεί¬ 
ας στους τομείς της μουσικής, του χορού, του κινηματο¬ 
γράφου, του θεάτρου και των άλλων οπτικοακουστικών 
μέσων καθώς και των εικαστικών τεχνών. 

δ. Η στήριξη, διάδοση και η ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτε¬ 
χνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά- 

πτύξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και τη δημι¬ 
ουργική αξιοποίηση του ελεύθερου χρόνου των κατοίκων 
της πόλης και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

η. Η συνεργασία με την εκπαιδευτική κοινότητα της πό¬ 
λης και της ευρύτερης περιοχής για την από κοινού προ¬ 
ώθηση και υλοποίηση πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

θ. Η ανάληψη και υλοποίηση κοινοτικών (Ε.Ε.) και εθνι¬ 
κών προγραμμάτων εκπαιδευτικού, επιμορφωτικού, πολι¬ 
τιστικού, αναπτυξιακού και ερευνητικού χαρακτήρα. Για 
την υλοποίηση των πιο πάνω στόχων η Επιχείρηση θα ανα¬ 
πτύξει την δραστηριότητά της σε τρεις αλληλένδετους 
στόχους: τον εκπαιδευτικό, τον επιμορφωτικό και τον ψυ¬ 
χαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γονέ¬ 
ων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφάβη¬ 
των, εργαστήρια, διαλέξεις, ημερίδες, συνέδρια, κ.λ.π.) 
με πολιτιστικές και ψυχαγωγικές εκδηλώσεις (όπως θεα¬ 
τρικές και κινηματογραφικές παραστάσεις, προβολές, 
εκθέσεις, συναυλίες, φεστιβάλ κ.λ.π.). 

2. Η οργάνωση και διεξαγωγή πολιτιστικών - ψυχαγωγι¬ 
κών εκδηλώσεων και συνεδρίων. 

Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της απο¬ 
τελεσματικότερης οργάνωσης και διεξαγωγής των σημα¬ 
ντικών αυτών γεγονότων για την πόλη, της ευελιξίας και 
συμμετοχής της Τοπικής Αυτοδιοίκησης. 

3. Υποστήριξη Ο.Τ.Α. 

Η ανάληψη - παροχή έργων διοικητικής μηχανογραφι¬ 
κής και λογιστικής υποστήριξης Οργανισμών Τοπικής Αυ¬ 
τοδιοίκησης Ν.Π.Δ.Δ. κληροδοτημάτων και επιχειρήσε¬ 
ων. 

4. Η υλοποίηση εκπαιδευτικών και επιμορφωτικών προ¬ 
γραμμάτων. 

Η υλοποίηση εκπαιδευτικών-επιμορφωτικών προγραμ¬ 
μάτων Ε.Ε. ή άλλων Δημοσίων Φορέων. 

5. Η περιβαλλοντική ευαισθητοποίηση και η διαχείριση 
του Περιβάλλοντος. 

α. Η εκπόνηση μελετών που έχουν σχέση με τη διαχεί¬ 
ριση του φυσικού και αστικού περιβάλλοντος, η ευαι- 
σθητοποίηση των δημοτών σε αντίστοιχα θέματα, η προ¬ 
ώθηση περιβαλλοντικής επιμόρφωσης, η ενεργός συμ¬ 
μετοχή σε σχετικά προγράμματα της Ευρωπαϊκής 


Ένωσης, η παροχή υπηρεσιών συμβούλου σε θέματα ρύ¬ 
πανσης κυκλοφορίας και πράσινου της πόλης, η ανάπτυ¬ 
ξη και προώθηση συνεργασιών με Πανεπιστημιακούς και 
Δημόσιους γενικά Οργανισμούς και Επιχειρήσεις Κοινής 
Ωφέλειας. 

β. Η αξιοποίηση και διαχείριση του πράσινου της πόλης 
με τη δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργίας της απαραίτητης υποδομής για την 
περιβαλλοντική ευαισθητοποίηση των κατοίκων της πό¬ 
λης. 

γ. Η εφαρμογή προγράμματος ανακύκλωσης με διαλο¬ 
γή στην πηγή. 

δ. Η οργάνωση και επέκταση των δραστηριοτήτων που 
έχουν σχέση με την καθαριότητα των δασών και την κα¬ 
θαριότητα και την αισθητική της πόλης και των τουριστι¬ 
κών περιοχών, την συντήρηση του πρασίνου και την επέ¬ 
κτασή του. 

ε. Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

6. Η οργάνωση των υπηρεσιών υγείας και κοινωνικής 
πρόνοιας. 

Η οργάνωση των υπηρεσιών υγείας και κοινωνικής πρό¬ 
νοιας και συγκεκριμένα, η λειτουργία Βρεφονηπιακών, 
Παιδικών Σταθμών και Κέντρων Δημιουργικής Απασχόλη¬ 
σης (Κ.Δ.Α.Π.), η δημιουργία και λειτουργία τμημάτων 
προληπτικής υγιεινής και ενημέρωσης σε θέματα - μάστι¬ 
γες του καιρού μας (ΑΙϋδ - Ναρκωτικών - Αλκοολισμού - 
Καπνίσματος κ.λ.π.), η οργάνωση συμβουλευτικού κέ¬ 
ντρου για τηνπαροχή υπηρεσιών Διαγνωστικής, ατομικής 
συμβουλευτικής εφήβων και γονέων, Ομαδικής Εργασίας 
με γονείς και φίλους, η συνεργασία με ομάδες επαγγελ- 
ματιών που απασχολούνται με εφήβους, οι παρεμβάσεις 
σε γυμνάσια και λύκεια και ο επαγγελματικός προσανα¬ 
τολισμός των εφήβων. 

Η υποστήριξη ατόμων με ειδικές ανάγκες ηλικιωμένων 
απόρων και απροστάτευτων ατόμων. 

7. Ανάπτυξη του Αθλητισμού. 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση, διαχείριση και 
εκμετάλλευσή τους, η συνεργασία μετά αθλητικά σωμα¬ 
τεία και τους λοιπούς φορείς του αθλητισμού της πόλης, 
η στήριξη των δραστηριοτήτωντους, η οργάνωση και λει¬ 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων και αγώνων μαζικών αθλημάτων για την συμμετο¬ 
χή των νέων και γενικότερα των κατοίκων της πόλης σε 
αθλητικές δραστηριότητες και εκδηλώσεις και μέσο αυ¬ 
τών η σημαντική, πολιτιστική, πνευματική και κοινοτική 
ανάπτυξη των κατοίκων της περιοχής του Δήμου. 

8. Σχεδιασμός και υλοποίηση Εθνικών Κοινοτικών προ¬ 
γραμμάτων. 

Ο σχεδιασμός και η συμμετοχή στην υλοποίηση προ¬ 
γραμμάτων χρηματοδοτούμενων από Εθνικούς ή και Κοι¬ 
νοτικούς πόρους, ερευνητικό, αναπτυξιακό, κοινωνικό ή 
μορφωτικό χαρακτήρα. 

9. Εκδόσεις - Εκτυπώσεις. 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους της πόλης μέσα από ένα "φι¬ 
λικό" έντυπο και τη δημιουργία βήματος για την αμφίδρο- 
μη ανάπτυξη των ιδεών του Δήμου, των δημοτών και των 
εργαζομένων στο Δήμο. 

Η δημιουργία εργαστηρίου εκτυπώσεων για την κάλυ- 

ψη των αναγκών του Δήμου της Δημοτικής Επιχείρησης 
και άλλων Ο.Τ.Α. της ευρύτερη περιοχής. 

10. Διαφημίσεις - Δημόσιες σχέσεις του δήμου. 

Η ανάληψη ων Δημοσίων Σχέσεων του Δήμου, η εκμε¬ 
τάλλευση των κοινοχρήστων χώρων για μισθώσεις σε δια¬ 
φημιστικές εταιρείες και η προβολή μέσω των διαφημι¬ 
στικών στοιχείων, ιδεών και μηνυμάτωντου Δήμου και της 
Επιχείρησης που έχουν σχέση με την κοινωνική και Πολι¬ 
τιστική Ανάπτυξη, τον Αθλητισμό, το Περιβάλλον, την Επι¬ 
μόρφωση και την Ψυχαγωγία των κατοίκων της πόλης. 

11. Χώροι στάθμευσης. 

Η δημιουργία και λειτουργία ανοικτών και στεγασμένων 
χώρων στάθμευσης για την εξυπηρέτηση των κατοίκων 
και επισκεπτών της πόλης, την αποσυμφόρηση των κε¬ 
ντρικών δρόμων, τον περιορισμό της υπερφόρτισης και 
της κυκλοφοριακής συμφόρησης του αστικού δικτύου και 
την εξασφάλιση άνετης και ασφαλούς διακίνησης των πε¬ 
ζών. Η εκμετάλλευση των κοινοχρήστων χώρων των προ- 
βλεπομένων για στάθμευση αυτοκινήτων ιδιωτικής χρή¬ 
σης με ίδια μέσα ή σε συνεργασία με σχετικές εταιρείες. 

12. Δημοτική συγκοινωνία. 

Η δρομολόγηση λεωφορείων εντός της πόλης για την 
εξυπηρέτηση ατόμων με ειδικές ανάγκες τρίτης ηλικίας 
μαθητών και γενικά κατοίκων που δεν εξυπηρετούνται 
από τις γραμμές των αστικών λεωφορείων καθώς και τη 
μεταφορά τους σε χώρους πρασίνου, πάρκων και λοι¬ 
πούς χώρους αναψυχής. 

13. Τεχνικός - Κατασκευαστικός τομέας. 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινόχρη¬ 
στων χώρων, η κατασκευή και συντήρηση έργων υποδο¬ 
μής ή συντήρηση σχολικών κτιρίων και γενικά των εγκα¬ 
ταστάσεων του Δήμου. 

14. Τουριστική ανάπτυξη. 

Η λειτουργία τμήματος για την προβολή των τουριστι¬ 
κών πόρων, της πόλης και της ευρύτερης περιοχής ή δη¬ 
μιουργία και εκμετάλλευση αναψυκτηρίων, εστιατορίων 
και λοιπών τουριστικών εγκαταστάσεων. 

15. Οι παιδικές κατασκηνώσεις. 

Η ανάπτυξη, λειτουργία και εκμετάλλευση των Δημοτι¬ 
κών παιδικών κατασκηνώσεων. 

16. Δημοτική αγορά - Εμπορικά κέντρα. 

Η δημιουργία, λειτουργία και εκμετάλλευση Δημοτικής 
αγοράς και Εμπορικών Κέντρων. 

17. Οργάνωση και παροχή Υπηρεσιών Νεκροταφείου. 

Η παροχή υπηρεσιών (τελετών, ανθοπωλείου, κυλικεί¬ 
ου) και γενικά η ανάληψη δραστηριοτήτων που θα συμ¬ 
βάλλουν στη βελτίωση από οικονομικής και κοινωνικής 
πλευράς στον ευαίσθητο αυτό κοινωνικό τομέα. 

18. Προβολή και ανάπτυξη της ΒΙ.ΠΕ. Τρίπολης. 

Η ανάδειξη και αξιοποίηση της υποδομής της Βιομηχα¬ 
νικής Περιοχής (ΒΙ.ΠΕ.) Τρίπολης, και η λειτουργία δομών 
υποστήριξης των εγκατεστημένων επιχειρήσεων. 

19. Λοιπές Επιχειρηματικές Δραστηριότητες. 

Η ανάληψη βιώσιμων λοιπών επιχειρηματικών δραστη¬ 
ριοτήτων και η συμμετοχή σε άλλες επιχειρήσεις και εται¬ 
ρείες με σκοπό την εξυπηρέτηση των κατοίκων της πε¬ 
ριοχής του Δήμου. 

Άρθρο 7 

Κεφάλαιο της Επιχείρησης 

Ο Δήμος Τρίπολης αυξάνει το αρχικό κεφάλαιο της επι¬ 
χείρησης κατά 150.000.000 δραχμές το οποίο διαμορφώ¬ 
νεται στο συνολικό ποσό των 180.000.000 δραχμών. 


Άρθρο 8 

Πόροι της Επιχείρησης είναι: 

1. Έσοδα από δικαιώματα εγγράφων και φοίτησης στα 
τμήματα πολιτιστικών δραστηριοτήτων 

2. Έσοδα από την οργάνωση πολιτιστικών και ψυχαγω¬ 
γικών εκδηλώσεων 

3. Έσοδα από την εκμετάλλευση παιδικών κατασκηνώ¬ 
σεων 

4. Έσοδα από τη λειτουργία ή την ενοικίαση ακινήτων 

5. Έσοδα από τη λειτουργία παιδικών και βρεφονηπια¬ 
κών σταθμών και Κέντρων Δημιουργικής Απασχόλησης 
Παιδιών 

6. Έσοδα από εργασίες και δραστηριότητες διαφήμι¬ 
σης 

7. Έσοδα από την εκμετάλλευση Δημοτικής Αγοράς και 
Εμπορικών Κέντρων 

8. Έσοδα από τη δρομολόγηση λεωφορείων Δημοτικής 
Συγκοινωνίας. 

9. Έσοδα από την παροχή υπηρεσιών Νεκροταφείου. 

10. Έσοδα από την εκμετάλλευση χώρων στάθμευσης 

11. Έσοδα απάτη λειτουργία αθλητικών χώρων και από 
τη λειτουργία ή ενοικίαση των κυλικείων τους 

12. Έσοδα από τη λειτουργία και εκμετάλλευση των 
σχολικών κυλικείων 

13. Έσοδα απάτη διαχείριση προγραμμάτων της ΕΈ. ή 
άλλων Δημοσίων φορέων 

14. Έσοδα από αναθέσεις και εκτελέσεις τεχνικών έρ¬ 
γων, εκπόνησης μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

15. Έσοδα από λοιπές επιχειρηματικές δραστηριότη¬ 
τες της Δημοτικής Επιχείρησης που σε κάθε περίπτωση 
επιτρέπονται εφ’ όσον δεν απαγορεύεται από την κείμενη 
νομοθεσία τη σχετική με τις επιχειρήσεις των ΟΤΑ 

16. Έσοδα από την περιουσία της Επιχείρησης 

17. Έσοδα από κληροδοτήματα, εισφορές, δωρεές 
κλπ. 

Κατά τα λοιπά για τη σύσταση της επιχείρησης ισχύουν 
η 34758/1986 απόφαση του Υπουργού Εσωτερικών και η 
703/1999 απόφασή μας. 

Από τις διατάξεις της παρούσας απόφασης θα προκλη- 
θεί δαπάνη ύψους 150.000.000 δραχμών σε βάρος του 
προϋπολογισμού του Δήμου Τρίπολης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 28 Νοεμβρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 16563 (8) 

Σύσταση Νομικού Προσώπου στο Δήμο Κορώνης Ν. Μεσ¬ 
σηνίας με την επωνυ μία «Δη μοτικός Π αιδικός σταθμός 
ΧΑΡΑΚΟΠΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις του άρθρ. 26 του Π.Δ. 410/95 όπως αυτό 
τροποποιήθηκε ή συμπληρώθηκε με τις διατάξεις των παρ. 
6,7 και 8 του άρθρου 9 του Ν. 2503/97 καθώς και τα διαλαμ¬ 
βανόμενα στην αριθ.28099/7.7.97 Εγκύκλιο του ΥΠΕΣΔΔΑ. 

2) Τις διατάξεις του άρθρ. 203 του Π.Δ. 410/95 περί σύ¬ 
στασης Ν.Π. και λοιπών ενεργειών. 

3) Την αριθ.Π2/Β/2827/30.7.97 Υπουργική απόφαση πε¬ 
ρί κανονισμού λειτουργίας των Δημοτικών Προσώπων 
Παιδικών & Βρεφ. Σταθμών. 

4) Την αριθ. .Γ2Β/876/28.2.2000 απόφαση « Περί μετα¬ 
βίβασης του Κ.Π.Σ. ΧΑΡΑΚΟΠΙΟΥ στο Δήμο Κορώνης η 
οποία δημοσιεύθηκε στο ΦΕΚ 319/Β/15.3.2000. 

5 ) Την αριθ. 104/27.10.2000 απόφαση του Δημοτικού 
Συμβουλίου ΚΟΡΩΝΗΣ «Περί ίδρυσης ιδίου Ν.Π. με την 
επωνυμία «Δημοτικός Παιδικός Σταθμός ΧΑΡΑΚΟΠΙΟΥ, 
αποφασίζουμε: 

Συνιστούμε ίδιο Νομικό Πρόσωπο Δημοσίου Δίκαιου 
στο Δήμο με την επωνυμία ως εξής: Δημοτικός Παιδικός 
Σταθμός ΧΑΡΑΚΟΠΙΟΥ. 

Α. ΑΡΘΡΟ Ιο: ΣΚΟΠΟΣ 

1. Η καθημερινή φύλαξη, φροντίδα, ημερήσια διατρο¬ 
φή, διαπαιδαγώγηση και ψυχαγωγία νήπιων και βρεφών 
εργαζομένων γυναικών. 

2. Η πολύπλευρη νοητική, συναισθηματική, κοινωνι¬ 
κή,ψυχοσωματική ανάπτυξη των παιδιών. 

1. Η προπαρασκευή τους για τη φυσική μετάβασή τους 
από την οικογενειακή ζωή στο σχολικό περιβάλλον. 

Β. ΑΡΘΡΟ 2ο: ΠΟΡΟΙ 

1. Ετήσια επιχορήγηση από την Περιφέρεια Πελοπ/σου 
μέσω της αρμόδιας Νομαρχιακής Αυτ/σης Μεσσηνίας 
σύμφωνα με τους όρους και τις διατάξεις της υπό σύνα¬ 
ψη Προγραμματικής Σύμβασης μεταξύ του Υπουργείου 
Υγείας και Πρόνοιας, της Περιφέρειας Πελοπ/σου και του 
Δήμου ΚΟΡΩΝΗΣ. 

2. Ετήσια επιχορήγηση του Νομικού Προσώπου κατα¬ 
βάλλεται σετέσσερις(4) δόσεις ανάτρίμηνο, αμάλογα με 
τα ποσοστά διάθεσης και την πορεία εκτέλεσης του Προ¬ 
ϋπολογισμού σύμφωνα με τις ισχύουσες διατάξεις. 

3. Η Προγραμματική Σύμβαση θα ισχύσει από την πρώτη 
ημέρα υπογραφής της και για τα επόμενα ΔΕΚΑ (10) συνε¬ 
χή έτη και μπορεί να παρατείνεται κάθε φορά με συμφωνία 
των μερών με τους ίδιους ή άλλους όρους,σύμφωνα με τις 
διατάξεις της παρ. 7 του άρθρου 42 του Ν.2218/94. 

4. Επιχορήγηση «και κάθε άλλη παροχή από το Κράτος 
ή από οποιοδήποτε άλλο Οργανισμό, Νομικό ή Φυσικό 
Πρόσωπο είτε απ’ ευθείας προς το Νομικό Πρόσωπο είτε 
προς το Δήμο ΚΟΡΩΝΗΣ για το Νομικό Πρόσωπο. 

5. Κάθε είδους εισφορές, δωρεές, κληρονομιές και κλη¬ 
ροδοσίες. 

6. Πρόσοδοι από την περιουσία του. 

7. Πόροι από Προγράμματα της Ευρωπαϊκής Ένωσης. 

8. Οικονομική εισφορά (τροφεία) των οικογενειών των 
φίλο ξένο υμένων παιδιών. 

9. Το ύψος της οικονομικής εισφοράς θα καθορίζεται σε 
μηνιαία βάση από το Διοικητικό Συμβούλιο του Νομικού 
Προσώπου μετά από πλήρως τεκμηριωμένη σύμφωνη 
γνώμη του Δημοτικού Συμβουλίου ΚΟΡΩΝΗΣ. 

Γ. ΑΡΘΡΟ 3ο: ΠΕΡΙΟΥΣΙΑ 

1. Περιουσία του Νομικού Προσώπου είναιη ακίνητη και 
κινητή περιουσία του Κρατικού Παιδικού Σταθμού ΧΑΡΑ- 
ΚΟΠΙΟΥ η οποία περιέρχεται στο Δημοτικό Νομικό Πρό¬ 
σωπο μετά τη διενέργεια πλήρους απογραφής από το νέο 
διοικητικό συμβούλιο όλων των περουσιακών στοιχείων 
εντός εξαμήνου από την μετατροπή του σε δημοτικό νο¬ 
μικό πρόσωπο. 

Περίληψη της έκθεσης απογραφής, όπως προβλέπεται 
από την ισχύουσα Νομοθεσία, καταχωρείται ατελώς στα 


Βιβλία μεταγραφώντου υποθηκοφυλακείου ΚΟΡΩΝΗΣ. 

3. Κάθε άλλη περιουσία κινητή ή ακίνητη που τυχόν 
αφιερώνεται. 

Δ. ΑΡΘΡΟ 4ο ΟΡΓΑΝΑ ΔΙΟΙΚΗΣΗΣ 

1. ΔΙΟΙΚΗΣΗ: 

Το Νομικό Πρόσωπο διοικείται από 5/μελές Διοικητικό 
Συμβούλιο αποτελούμενο από: 

Το Δήμαρχο ως Πρόεδρο, ή άλλο μέλος αιρετό ή μη που 
ορίζεται από αυτόν. ΔΥΟ (2) Δημοτικούς Συμβούλους. 

ΕΝΑΝ (1) εκπρόσωπο των γονέων των φιλοξενούμενων 
παιδιών στον Δημοτικό Παιδικό Σταθμό. . .ΧΑΡΑΚΟΠΙΟΥ 
με τον αναπληρωτή του. 

ΕΝΑΝ (1) εκπρόσωπο των εργαζομένων στο ίδιο Παιδι¬ 
κό Σταθμό με τον αναπληρωτή του. 

Τα μέλη του Διοικητικού Συμβουλίου μαζί με τους ανα¬ 
πληρωτές του ορίζονται από το δημοτικό Συμβούλιο. 

2. ΘΗΤΕΙΑ: 

Η θητεία των μελών του Διοικητικού Συμβουλίου ορίζεται 
τετραετής, ακολουθεί τη δημοτική περίοδο και λήγει πάντο¬ 
τε με την εγκατάσταση του νέου Διοικητικού Συμβουλίου. 

Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος ο οποίος εκλέγεται από μέλη του Διοικη¬ 
τικού Συμβουλίου και η θητεία του ακολουθεί τη θητεία 
του Διοικητικού Συμβουλίου του Νομ.Προσώπου. 

Ε' ΑΡΘΡΟ 5ο: ΛΕΙΤΟΥΡΓΙΑΔ.Σ. - 
ΟΙΚΟΝ.ΔΙΑΧΕΙΡΗΣΗ - ΕΠΟΠΤΕΙΑ. 

Οι αντίστοιχες για τα ανωτέρω θέματα διατάξεις των 
άρθρων 198-199 και παρ. 1,3,4τουάρθρου200τουΔ.Κ.Κ. 
(Π.Δ. 410/95) εφαρμόζονται και για το Νομικό αυτό πρό¬ 
σωπο και σε θέματα τα σχετικά με διοίκηση και τη διαχεί- 
ρηση του νομικού Προσώπου ρυθμίζονται με κανονισμό 
που ψηφίζει το Διοικητικό Συμβούλιο. 

ΣΤΆΡΘΡΟ 6ο: 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος αυτού από τον Αντιπρόεδρο. 

ΑΚΡΟΤΕΛΕΥΤΙΟ ΑΡΘΡΟ 

Με τη σύσταση του Νομικού Προσώπου προκαλείται 
δαπάνη σε βάρος του Προϋπολογισμού του Δήμου Κο¬ 
ρώνης το ύψος της οποίας δεν μπορεί να προσδιοριστεί. 

Η απόφαση αυτή να δημοσιεύει στην Εφημερίδα της 
Κυβερνήσεως. 

Καλαμάτα, 27 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΠΑΝ. ΝΤΑΙΒΙΣ 

Αριθ. 16798 (9) 

Διορισμός μελών Διοικητικής Επιτροπής Στρατιωτικών 
Επιτάξεων (ΔΕΣΕ) Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 32 του Ν.4442/29 «Περί 
Στρατιωτικών και Ναυτικών Εισφορών και Ναυλώσεων, 
όπως τροποποιήθηκε από το άρθρο 1 του Ν.Δ.380/47 και 
το άρθρο 12 του Ν.Δ.611/77». 

2. Τις όποιες του Π.Δ. 115/84 «Διορισμός των μελώντων 

Διοικητικών Δικαοτηρίων περί στρατιωτικών Επιτάξεων 
σύμφωνα με τις οποίες μεταβιβάσθηκε στους κατά τό¬ 
πους Νομάρχες ο διορισμός και η παράταση της θητείας 
των τακτικών και αναπληρωματικών μελών Διοικητικών 
Δικαστηρίων Στρατιωτικών Επιτάξεων. 

3. Τις διατάξεις του άρθρου 9 του Ν.1649/86 σύμφωνα 
με τις οποίες το Διοικητικό Δικαστήριο Στρατιωτικών Επι¬ 
τάξεων μετονομάσθηκε σε Διοικητική Επιτροπή Στρατιω¬ 
τικών Επιτάξεων. 

4. Το Φ.851.1/28/48255/Σ.624/4.11.ΟΟέγγραφο της 
Στρατιωτικής Διοίκησης Αθηνών,με το οποίο προτείνο- 
νται για το έτος 2001,ως τακτικά και αναπληρωματικά μέ¬ 
λη της ανωτέρω Επιτροπής οι εξής: 

Α'ΤΑΚΤΙΚΑ ΜΕΛΗ 

α) Ανχης (ΠΖ) Σκοινάς Κλεάνθης του 11 ου Σ.Π. 
β) Αγος (Ο) Παπαποστόλου Δημήτριος της 94 ΣΔΙ 
Β' ΑΝΑΠΛΗΡΩΜΑΤΙΚΑ ΜΕΛΗ 
α) Τχης (ΠΖ) Κάρκουλας Βασίλειος του 11ου Σ.Π. 
β) Αγάς (ΠΖ) Πρίφτης Χαράλαμπος της 73 Μ.Ε. 

5. Το αρ.Φ. 11/981/23.11.00 έγγραφο του Πρωτοδικείου 
Τρίπολης με το οποίο ορίζονται ως τακτικά μέλη οι Πρω¬ 
τόδικες: Σταυράκου Θεοδώρα και Μάμαλη Φωτεινή και 
ως αναπληρωματικά: 

Οι Πρωτόδικες; Κονταράτου Ευτυχία και Νικάνδρου 
Δωροθέα 

6. Την εγκύκλιο του ΥΠΕΣΔΔΑ ΔΟΑ/Φ6/3/5276/28.2.97 
«Αρμοδιότητες Γενικών Γ ραμματέων Περιφέρειας». 

7. Τις διατάξεις του Ν. 2503/97 «Διοίκηση Οργάνωση, 
Στελέχωση της Περιφέρειας κλπ.», αποφασίζουμε: 

Διορίζουμε τους κατωτέρω, ως μέλη της Διοικητικής 
Επιτροπής Στρατιωτικών Επιτάξεων Νομού Αρκαδίας για 
το έτος 2001. 

Α'ΤΑΚΤΙΚΑ ΜΕΛΗ 

1. ΠΡΩΤΟΔΙΚΕΣ: 

α) Σταυράκου Θεοδώρα ως Πρόεδρο, 
β) Μάμαλη Φωτεινή 

2. ΣΤΡΑΤΙΩΤΙΚΟΙ: 

α) Σκοινά Κλεάνθη,Ανχη(ΠΖ) του 11ου Σ.Π. 
β) Παπαποστόλου Δημήτριο Λγο (0) της 94 ΣΔΙ 

3. ΟΙΚΟΝΟΜΙΚΟΣ ΥΠΑΛΛΗΛΟΣ: 

Σταθούλη Βασιλική Προϊσταμένη ΔΟΥ Τρίπολης 
Β' ΑΝΑΠΛΗΡΩΜΑΤΙΚΑ ΜΕΛΗ 

1. ΠΡΩΤΟΔΙΚΕΣ: 

α) Κονταράτου Ευτυχία, 
β) Νικάνδρου Δωροθέα 

2. ΣΤΡΑΤΙΩΤΙΚΟΙ: 

α) Κάρκουλα. Βασίλειο Τχη (ΠΖ) του 11ου Σ.Π. 
β) Πρίφτη Χαράλαμπο Λγο(ΠΖ) της 73 ΜΕ 

3. ΟΙΚΟΝΟΜΙΚΟΣ ΥΠΑΛΛΗΛΟΣ: Χρονόπουλο Πανα¬ 
γιώτη, υπάλληλο του κλάδου ΠΕ με Α' βαθμό της ΔΟΥ Τρί¬ 
πολης Πρόεδρος της Επιτροπής είναι ο αρχαιότερος 
Πρωτόδικης 

Χρέη Γραμματέα θα εκτελεί η Μορφωνιού Γεωργία, 
υπάλληλος της Δ/νσης Αυτοδιοίκησης και Αποκέντρωσης 
της Περιφέρειας Πελοποννήσου. 

Η θητεία των μελών της ανωτέρω Επιτροπής είναι ετή¬ 
σια και ισχύει από της δημοσιεύσεως της απόφασης αυ¬ 
τής στην Εφημερίδα της Κυβέρνησης. 


Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Δεκεμβρίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 1780 (10) 

Καθορισμός των υδάτων που χρησιμοποιούνται για καλ¬ 
λιέργεια & διαβίωση οστρακοειδών, σαλμονιδών, κυ- 
πρινιδών. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1) Το Ν.Δ 2218/94 « Περί Νομαρχιακής Αυτ/σης» 

2) Τον Οργανισμό της Νομαρχιακής Αυτ/σης Πρέβεζας 
που δημοσιεύτηκε στο 1073/4-12-97 ΦΕΚ, Τεύχος Β. 

3) Την Κ.Υ.Α 46399/1352/86 που αφορά «την απαιτού- 
μενη ποιότητα 1 των επιφανειακών νερών που προορίζο¬ 
νται για διαβίωση ψαριών σε γλυκά νερά, καλλιέργεια & 
αλιεία οστρακοειδών, πόσιμο κ.λ.π.» 

4) Τα υπ. αριθμ. 226804/18-2-87 & 258377/30-10-2000 
έγγραφα του Υπ. Γεωργίας για την εφαρμογή της παρα¬ 
πάνω Απόφασης. 

5) Την 1189/7-12-94 Απόφαση Νομάρχη Πρέβεζας περί 
« χαρακτηρισμού των νερών της θαλάσσιας περιοχής 
τμήματος του Αμβρακικού κόλπου εντός των ορίων του 
Νομού Πρέβεζας, αποφασίζουμε: 

Α) Καθορίζουμε σαν ύδατα που χρησιμοποιούνται για 
τη διαβίωση των Σαλμονιδών & Κυπρινιδών ως εξής: 

1) Άνω Ρου του ποταμού Λούρου, ήτοι από Παναγιά μέ¬ 
χρι Αγ. Γ εώργιο για τη διαβίωση Σαλμονιδών. 

2) Κάτω Ρου ποταμού Λούρου, ήτοι από Αγ. Γεώργιο μέ¬ 
χρι εκβολές για τη διαβίωση Κυπρινιδών. 

3) Άνω Ρου ποταμού Αχέροντα για τη διαβίωση Σαλμο- 
νιδών. 

4) Κάτω Ρου ποταμού Αχέροντα για τη διαβίωση Κυπρι- 
νιδών. 

5) Λίμνη Ζηρού Φιλιππιάδας για τη διαβίωση Κυπρινι- 
δών. 

Β) Καθορίζουμε σαν ύδατα που χρησιμοποιούνται για 
τη διαβίωση & καλλιέργεια οστρακοειδών τα παρακάτω. 

1) Αμβρακικό κόλπο από Αγ. Θωμά και μέχριτα όρια της 
θαλάσσιας περιοχής Νομού Πρέβεζας του Αμβρακικού 
κόλπου. 

2) Στόμιο Αμβρακικού κόλπου από τοποθεσία Παλοσά- 
ραγα έως τοποθεσία Παργινόσκαλα. 

3) Ιόνιο πέλαγος: Όρμος Αμμουδιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 1 Δεκεμβρίου 2000 

Ο Νομάρχης 
Δ. ΤΣΟΥΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




